Skjold_navn_lille_4f

**Havnerådet**

**&**

**Trafik & Ejendomme**

28. oktober 2021

**REFERAT**

På mødet deltog repræsentanter fra:  
Vordingborg Nordhavn, Masnedsund Havn, Stege Havn, Klintholm Havn, Præstø Havn, Kalvehave Havn, Jan Christensen, Michael Larsen, Lise Thorsen, Bjørn Buch, Michael Kornbech og Betina Nymand.   
  
På mødet blev følgende emner debatteret:  
Status sæson 2021 - Gennemgang af statusrapport, Broconsult - Akutte sager på lystbådehavnene - Disponering af anlægsmidler i kommende budgetår - Status på brugen af den særlige havnepulje - 10 års plan for anlæg og drift - Politisk spørgetid - Havnerådet vs. Kultur og Fritid - Havnerådets bidrag til Blå Eventyr - Rammesætning af samarbejde - Eventuelt

På mødet påpeger formanden for Havneudvalget i Vordingborg Nordhavn at ordensreglementer og affaldsplaner (nævnt af anden mødedeltager) ikke forefindes på størstedelen af de respektive havnes hjemmesider.   
Ved gennemgang af de ni lystbådehavnes hjemmesider efter mødet er det konstateret, at det ikke var helt korrekt.   
Kun et fåtal på 3 af 18 links var ikke opdateret, men administrationen er altid glad for opmærksomme øjne, tilretter og siger tak for tippet.

Havnerådet efterspørger hvilke forventninger/ ønsker administrationen har til samarbejdet med Havnerådet. 

* Administrationen påpeger at Havnerådet ikke efterkommer deres forpligtigelser jævnfør vedtægterne og henstiller, at Havnerådet fremover overholder disse, godkendt af Plan- og Teknikudvalget i 2020.
* Havnerådet har således ikke indkaldt til de 2 årlige møder med administrationen, og der er ikke udformet dagsordener som vedtægterne foreskriver. Det vedkender Havnerådet og vil fremover efterkomme dette.
* Generelt har Havnerådet ikke henvendt sig til administrationen siden sidste Havnerådsmøde.
* Havnefogederne har været i løbende kontakt med de respektive Havneudvalg. Trods corona restriktioner har havnefogeder under hele corona været til rådighed på de enkelte havne og betjent sejlerne, undtaget en meget kort periode, hvor hele landet var lukket ned.
* Havnerådet gav udtryk for manglende information og inddragelse og på den baggrund overvejede hvorvidt det gav mening at have Havneudvalg/Havneråd.

Rammesætning af opgaver:

* Det bemærkes at samarbejdet i denne form under nye vedtægter ikke har fundet det naturlige flow. Særligt corona har hindret administrationen og Havnerådet al mødeform og aktiviteter som almindeligvis frem til 1. August 2021. Ved førstkommende tidspunkt blev Havnerådet indkaldt til formøde for havnerådsmødet.
* Havnerådet fremsætter ønske om at blive hørt i flere politiske sager hvis muligt. Administrationen gør opmærksom på, at procedurer og forvaltningsgrundlag rundt om det politiske arbejde ikke altid tillader dette.
* Nyhedskanalen vordingborg.dk/havne ønskes boostet igennem de lokale havneudvalg til brugerne.
* Havnerådet ønsker at de 8 havneudvalg i højere grad inviteres til arrangementer under Kultur- og Fritidsudvalget.
* Administrationen skal fremover inviteres til de forestående valghandling til Havneudvalg og Havneråd. Det sker med henblik på at skabe øget interesse og forståelse for arbejdet.

Havnerådet havde for inden mødet spurgt til et antal specifikke sager, svar på disse sendes direkte til formanden og næstformanden for Havnerådet.    
Vordingborg Nordhavn spurgte specifikt til ombygningen af toiletbygningen vest for bådværftet. Svar fremsendes direkte til formanden for Vordingborg Nordhavns Havneudvalg.

Formanden for Plan- og Teknikudvalget, Michael Larsen, tilkendegav at de midler havnerådene disponerer over, også er til rådighed i 2021.

Administrationen informerede Havnerådet om, at der mangler indtægter fra fastliggere og andre lejere på de 9 kommunale havne, og appellerer til, at Havnerådet og de lokale havneudvalg tager opgaven på sig, og som en del af information til bådejerne løbende opfordrer brugerne på havnene til at betale deres udestående og opkrævning rettidigt.

Administrationen indkalder til dialogmøde med Vordingborg Kommune og fiskerne i Klintholm Havn.

Administrationen indkalder til møde mellem Havnerådet, Trafik og Ejendomme samt Kultur og Fritid om Blå Eventyr.